ผลรางวัล โกลเดน ราสพ์เบอร์รี ภาพยนตร์แย่แห่งปี 2020
ผลรางวัล โกลเดน ราสพ์เบอร์รี หรือ ราซซี อวอร์ดส์ ครั้งที่ 40 ประจำปี 2020 ซึ่งเป็นการประกาศรางวัลเกี่ยวกับวงการฮอลลีวูดยอดแย่แห่งปี ที่นครลอสแอนเจลิส รัฐแคลิฟอร์เนีย ในสหรัฐฯ ภาพยนตร์ แคทส์ ที่ปรับบทมาจากละครเวทียอดฮิตของแอนดริว ลอยด์ เวบเบอร์ คว้ารางวัลมากสุด 6 สาขา รวมสาขาภาพยนตร์ยอดแย่ สาขาบทภาพยนตร์ยอดแย่ สาขานักแสดงสมทบชายและนักแสดงสมทบหญิงยอดแย่เป็นของเจมส์ คอร์เด็น กับรีเบล วิลสัน ตามลำดับ และสาขาผู้กำกับฯ ยอดแย่เป็นของทอม ฮูเปอร์ ซึ่งเคยคว้ารางวัลผู้กำกับฯยอดเยี่ยมเมื่อปี 2554 จากภาพยนตร์เรื่อง เดอะ คิงส สปีช ประกาศก้องจอมราชาสาขานักแสดงชายยอดแย่เป็นของ จอห์น ทราโวลตา จากเรื่องเดอะ แฟนาติก แอนด์ เทรดดิ้ง เพนต์ ส่วนฮิลลารี ดัฟฟ์ คว้ารางวัลสาขานักแสดงหญิงยอดเยี่ยมจาก เดอะ ฮวอนติ้ง ออฟ ชารอน เทต ทั้งนี้ การเสนอชื่อผู้เข้าชิงประกาศเมื่อเดือน ก.พ. หนึ่งวันก่อนงานประกาศรางวัลออสการ์ ซึ่งทั้งผู้ได้รับการเสนอชื่อและผู้รับรางวัลได้รับการโหวตผ่านทางออนไลน์จากสมาชิกราว 1100 คน จากกว่า 20 ประเทศ ที่สมัคร สมาชิกเสียค่าธรรมเนียม 40 เหรียญสหรัฐฯ (ราว 1280 บาท) งานปีนี้ต้องจัดผ่านช่องยูทูบเพื่อเลี่ยงการแพร่ระบาดของไวรัสโควิด-19.
ผลรางวัล โกลเดน ราสพ์เบอร์รี หรือ ราซซี อวอร์ดส์ ครั้งที่ 40 ประจำปี 2020 ซึ่งเป็นการประกาศรางวัลเกี่ยวกับวงการฮอลลีวูดยอดแย่แห่งปี ที่นครลอสแอนเจลิส รัฐแคลิฟอร์เนีย ในสหรัฐฯ
ภาพยนตร์แย่,โกลเดน ราสพ์เบอร์รี,ราซซี อวอร์ดส์,แคทส์,ทอม ฮูเปอร์,นักแสดงหญิงยอดเยี่ยม,ข่าววันนี้